হানা দেওয়া হয় গড়িয়াহাট, এলগিন রোড, অ্যাক্রোপলিসের শোরুমেও। ইডি হানার ভয়ে বন্ধ সিটি সেন্টার ওয়ানের নক্ষত্রের শোরুম। আশঙ্কা থেকেই মালপত্র গুটিয়ে রেখে শোরুম বন্ধ করে দেন কর্মীরাই।
 নিজস্ব প্রতিবেদন: নীরব মোদিকাণ্ডে সিটি সেন্টারে নক্ষত্রের শোরুমে ইডি হানা। এক যোগে তল্লাশি চলল কলকাতা ও নিউটাউনের চার জায়গায়। রবিবার সকালে নিউটাউনের সিটি সেন্টার টুয়ের শোরুমে হানা দেন তদন্তকারীরা।  উদ্ধার হয়েছে বেশ কিছু গুরুত্বপূর্ণ তথ্য। হানা দেওয়া হয় গড়িয়াহাট, এলগিন রোড, অ্যাক্রোপলিসের শোরুমেও। ইডি হানার ভয়ে বন্ধ সিটি সেন্টার ওয়ানের নক্ষত্রের শোরুম। আশঙ্কা থেকেই মালপত্র গুটিয়ে রেখে শোরুম বন্ধ করে দেন কর্মীরাই। পঞ্জাব ন্যাশনাল ব্যাঙ্ক প্রতারণা কাণ্ডে পশ্চিমবঙ্গের মুখ্যমন্ত্রী মমতা বন্দ্যোপাধ্যায়ের নিশানায় মোদী সরকার। নীরবকাণ্ডে পূর্ণাঙ্গ তদন্তের দাবি তুললেন তিনি। তাঁর অভিযোগ, এই কেলেঙ্কারিতে অন্য ব্যাঙ্কেও জড়িত। রবিবার মমতা বন্দ্যোপাধ্যায় একটি টুইট করে বলেন, ‘এটি হিমশৈলের একটি চূড়ামাত্র। নোট বাতিলের সময়েই ব্যাঙ্কিং প্রতারণা অনেক বেড়েছে। এই ঘটনায় আরও অনেক ব্যাঙ্ক জড়িত।‘